Σίμε Βρσάλικο

Ο **Σίμε Βρσάλικο** (κροατικά: Šime Vrsaljko) (γενν. 10 Ιανουαρίου 1992) είναι Κροάτης επαγγελματίας ποδοσφαιριστής, ο οποίος αγωνίζεται ως δεξιός αμυντικός.

Ο Βρσάλικο έκανε το ντεμπούτο του για την Εθνική Κροατίας το 2011 και εκπροσώπησε τη χώρα του στο Ευρωπαϊκό Πρωτάθλημα του 2012, του 2016 και του 2020, καθώς και στο Παγκόσμιο Κύπελλο του 2014 και του 2018, φτάνοντας στον τελικό της τελευταίας διοργάνωσης.

## Σταδιοδρομία σε συλλόγους
Ο Βρσάλικο ξεκίνησε τη σταδιοδρομία του στα παιδικά τμήματα της Ζαντάρ και συνέχισε στις ακαδημίες της Ντιναμό Ζάγκρεμπ. Έκανε το ντεμπούτο του στο πρωτάθλημα Κροατίας ως δανεικός στη ΝΚ Λοκομοτίβα, σύλλογος ο οποίος έχει ειδική σχέση με τη Ντιναμό. Επέστρεψε στην τελευταία πριν από τις γιορτές και πρόλαβε να κάνει 9 εμφανίσεις μέχρι το τέλος της σεζόν στο πρωτάθλημα. Τα επόμενα 3 χρόνια καθιερώθηκε ως βασικός και βοήθησε την ομάδα του να κατακτήσει τρία πρωταθλήματα, δύο κύπελλα Κροατίας και ένα Σούπερ Καπ Κροατίας.

### Τζένοα
Στις 12 Ιουλίου 2013, ο Βρσάλικο εντάχθηκε στην Τζένοα ΚΦΚ της Σέριε Α για 4,6 εκατομμύρια ευρώ. Στην πρώτη του σεζόν στην ιταλική κορυφαία κατηγορία, ήταν συχνό μέλος της βασικής ενδεκάδας, παίζοντας σε διάφορους ρόλους στη δεξιά πλευρά – συμπεριλαμβανομένου του δεξιού μπακ και του δεξιού εξτρέμ. Έκανε 22 εμφανίσεις συνολικά, όπου έχασε τις αγωνιστικές 24–33 λόγω τραυματισμού.

### Σασσουόλο
Στις 22 Ιουλίου 2014, ο Βρσάλικο υπέγραψε στην ΟΣ Σασσουόλο Κάλτσιο για 3,5 εκατομμύρια ευρώ, συν μπόνους 2 εκατομμύρια ευρώ.

### Ατλέτικο Μαδρίτης
Το καλοκαίρι του 2016, ο Βρσάλικο υπέγραψε πενταετές συμβόλαιο με την Ατλέτικο Μαδρίτης. Στις 16 Μαΐου 2018, ξεκίνησε στον τελικό του ΟΥΕΦΑ Γιουρόπα Λιγκ 2017–18, καθώς η Ατλέτικο κέρδισε τον τίτλο.

#### Ίντερ (δανεισμός)
Στις 31 Ιουλίου 2018, ο Βρσάλικο εντάχθηκε στην ιταλική Ίντερ με δανεισμό ενός έτους, με δικαίωμα αγοράς. Στις 27 Ιανουαρίου 2019, έμεινε εκτός για τουλάχιστον έξι μήνες, λόγω χειρουργικής επέμβασης στους συνδέσμους του αριστερού γονάτου.

#### Επιστροφή από δανεισμό
Στις 26 Ιανουαρίου 2020, ξεκίνησε στο πρώτο του παιχνίδι μετά από ένα χρόνο εκτός, εναντίον της ΚΝ Λεγανές, που έληξε ισόπαλος χωρίς τέρματα. Στις 18 Φεβρουαρίου, ξεκίνησε στον εντός έδρας αγώνα της φάσης των 16 του ΟΥΕΦΑ Τσάμπιονς Λιγκ 2019–20 εναντίον της Λίβερπουλ, που έληξε με 1–0. Στις 10 Αυγούστου, η Ατλέτικο ανακοίνωσε ότι ο Βρσάλικο και ο συμπαίκτης Άνχελ Κορέα ήταν και οι δύο θετικοί στον COVID-19, με αποτέλεσμα να αποκλειστούν από τον προημιτελικό αγώνα της ομάδας εναντίον της ΡΜ Λειψίας.

### Ολυμπιακός
Στις 2 Ιουλίου 2022, ο Βρσάλικο εντάχθηκε στον Ολυμπιακό με ελεύθερη μεταγραφή, υπογράφοντας τριετές συμβόλαιο.

## Εθνική ομάδα
Η πρώτη του εμφάνιση με την Εθνική Κροατίας ήταν τον Φεβρουάριο του 2011 και συμμετείχε στο Ευρωπαϊκό Πρωτάθλημα του 2012. Αποτέλεσε μέρος της αποστολής της Κροατίας στο Παγκόσμιο Κύπελλο του 2014, στο Ευρωπαϊκό Πρωτάθλημα του 2016 και στο Παγκόσμιο Κύπελλο του 2018.

## Διακρίσεις
**Ντιναμό Ζάγκρεμπ**
* Πρωτάθλημα Κροατίας: 2009–10, 2010–11, 2011–12, 2012–13
* Κύπελλο Κροατίας: 2010–11, 2011–12

**Ατλέτικο Μαδρίτης**
* Πριμέρα Ντιβισιόν: 2020–21
* ΟΥΕΦΑ Γιουρόπα Λιγκ: 2017–18

**Κροατία**
* Παγκόσμιο Κύπελλο: Φιναλίστ 2018

**Ατομικές**
* Ελπιδοφόρος Κροάτης Ποδοσφαιριστής της Χρονιάς: 2010
* Παγκόσμια Ομάδα της Χρονιάς FIFPro, 5η ομάδα: 2018

**Τάγματα**
* Τάγμα του Δούκα Μπράνιμιρ: 2018

## Παραπομπές


## Εξωτερικοί σύνδεσμοι

* 
* Προφίλ στο Transfermarkt.com

Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΝΚ Λοκομοτίβα
Κατηγορία:Ποδοσφαιριστές Τζένοα
Κατηγορία:Ποδοσφαιριστές Σέριε Α
Κατηγορία:Κροάτες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές ΟΣ Σασσουόλο Κάλτσιο
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ίντερ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα